cyanic-selkie/wikianc huggingface dataset:
Սենի Բուա Ալբու
Տնտեսություն
2010 թվականին ուներ 344 աշխատունակ (15-64 տարեկան) բնակիչ, որոնցից ակտիվ էին 245-ը, իսկ ոչ ակտիվները` 99։ Ակտիվության ցուցանիշը կազմում է 71,2 %։ 245 աշխատունակ մարդկանցից աշխատել է 216 անձ (110 տղամարդ և 106 կին)։ Գործազուրկ են եղել 29 անձ (13 տղամարդ և 16 կին)։ 99 անաշխատունակներից 35-ը եղել են աշակերտներ կամ ուսանողներ, 38-ը` թոշակառուներ, իսկ 26-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կադիլա
2011 թվականի տվյալներով գյուղում բնակվում էր 93 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիննի շրջանի բնակավայրեր Կատեգորիա:Էստոնիայի գյուղեր
Ռեպինո (գյուղ, Գայսկի շրջան)
Ռեպինո (Репино), գյուղ Ռուսաստանի Օրենբուրգի մարզի Գայսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:1928 թվականին հիմնադրված բնակավայրեր Կատեգորիա:Ռուսաստանի Օրենբուրգի մարզի Գայսկի շրջանի բնակավայրեր
(5340) Բարտոն
(5340) Բարտոն (Burton), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,084481 ա. մ., առավելագույնը մոտենում է 2,6721 ա. մ. հեռավորության վրա և հեռանում 3,4968 ա. մ. ։ Արեգակի շուրջ մեկ ամբողջական պտույտ է կատարում 1978,66 երկրային օրվա ընթացքում, իր ուղեծրով շարժվելով միջինում 0,181941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,48° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բուսական ժելե
Բուսական ժելե (Grass jelly), Չինաստանում սննդի մեջ օգտագործվող աղանդեր՝ հատկապես Թայվանում և Ասիայի հարավարևելյան երկրներում։ Ասիական սուպերմարկետներում վաճառվում է բանկաներով և տոպրակներով։
Պատրաստման եղանակ
Բուսական ժելեն պատրաստվում է թեթևակի խմորված տերևների եռացումով ու կալիումի կարբոնատով Mesona chinensis-ի ցողուններով, և ոչ շատ օսլայով՝ մի քանի ժամվա ընթացքում։ Այնուհետև հեղուկը դառնում է համասեռ, և դոնդողային զանգվածը կտրտվում է քառակուսիների կամ այլ պատկերների ձևով։ Ժելեի ստացումից հետո կարելի է այն թաթախել օշարակով՝ աղանդեր կամ հովացուցիչ խմիչք պատրաստելու համար։ Բուսական ժելեն նաև կարելի է մատուցել սոյայի կաթով։
Բուսական ժելեն ունի թեթևակի դառը համ՝ յոդային բուրմունք և փայլփլուն սև գույն։
Կատեգորիա:Հրուշակեղեն Կատեգորիա:Աղանդեր
Լոբվա (քաղաքատիպ ավան, Նովոլյալինսկի քաղաքային օկրուգ)
Լոբվա (Лобва), քաղաքատիպ ավան Ռուսաստանի, Սվերդլովսկի մարզի Նովոլյալինսկի քաղաքային օկրուգի կազմում։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Սվերդլովսկի մարզի Նովոլյալինսկի քաղաքային օկրուգի բնակավայրեր Կատեգորիա:1905 թվականին հիմնադրված բնակավայրեր
Վերին Ծաղկավան
Վերին Ծաղկավան (նախկին անվանումը` Վելիգեղ), գյուղ Հայաստանի Հանրապետության Տավուշի մարզում` նախկին Շամշադինի շրջանում, Բերդ քաղաքից 7 կմ հյուսիս-արևմուտք, Վարագաջուր գետի ափին։ Վերանվանվել է Ծաղկավան 1939 թ. մայիսի 4-ին ։
Բնակչություն
Ըստ ՀՀ 2011 թ. մարդահամարի արդյունքների` Վերին Ծաղկավանի մշտական բնակչությունը կազմել է 887, առկա բնակչությունը` 848 մարդ ։ Բնակիչները հայեր են, որոնց նախնիները 1920 թ. այստեղ են տեղափոխվել հարևան Վարագավան (նախկին Հախում) գյուղից ։
Վերին Ծաղկավանի բնակչության փոփոխությունը ժամանակի ընթացքում` ստորև.
Պատմամշակութային կառույցներ
Գյուղից 6 կմ հարավ-արևմուտք, ձորալանջին, անտառի մեջ է գտնվում Շխմուրադի Սուրբ Աստվածածին վանական համալիրը (12-13 դար)՝ կազմված եկեղեցուց, մատուռից և երկու գավթից։ Եկեղեցին (1181 թ) կառուցված է սպիտակագույն ֆելզիտից, լավ է պահպանված և ունի գմբեթավոր դահլիճի հորինվածք՝ մեկ զույգ որմնամույթով։ Ուղղանկյուն ավանդատների մուտքը բեմից է։ Արևելյան ճակատը մշակված է զույգ խորշերով։ Համալիրի հարավ-արևելքում կիսավեր, միանավ մատուռն է։ Վանքի գավիթները եկեղեցու հարավային և արևմտյան կողմերում են։ Արևմտյան գավիթը քառակուսի հատակագծով դահլիճ է, մեկ զույգ ութանիստ մույթով, որոնցից դեպի եկեղեցու ճակատի որմնամույթերը ձգվող կամարների վրա բարձրանում է երդիկով ավարտվող կենտրոնական հատվածը։
Գյուղի շրջակայքում պահպանվել են մ.թ.ա. 1-ին հազարամյակին «Պախրախաչ», մ.թ.ա. 6-րդ-5-րդ դարերում «Բերդաքար» և մ.թ.ա. 1-ին հազարամյակում «Կալքար» ամրոցները; 13-17 դարերում «Քարագլուխ», «Հախսու» և «Ճաքած գյուղ» գյուղատեղիները ։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր
Գրիգոր Մուրադյան (այլ կիրառումներ)
Գրիգոր Մուրադյան անվամբ հայտնի են մի քանի անձնավորություններ.
Տաշլիկ (գյուղ, Գայվորոնի շրջան)
2001 թվականի տվյալներով Տաշլիկ գյուղում բնակվում էր 111 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Գայվորոնի շրջանի բնակավայրեր Կատեգորիա:Ուկրաինայի գյուղեր
Հաճախորդների սպասարկում
Հաճախորդների սպասարկում (customer service), հաճախորդների սպասարկման ապահովումը ապրանքի գնումից առաջ, ընթացքում և հետո։
Հաճախորդների սպասարկման անհրաժեշտությունը տարբեր է՝ կախված ապրանքի կամ ծառայության առանձնահատկություններից, բնագավառից և հաճախորդից, օրինակ՝ խոտանված կամ չօգտագործվող ապրանքը ենթակա է փոխարինման, հաճախ միայն կտրոնի առկայության դեպքում և սահմանափակ ժամանակահատվածում։
Հաճախորդների սպասարկումը կարող է իրականացվել ընկերության աշխատակցի կողմից (օրինակ՝ վաճառողի կամ հաճախորդների սպասարկման մասնագետի կողմից) կամ իրականացվել որպես ինքնասպասարկման ծառայություն (օրինակ՝ ընկերության վեբ-կայքին կամ էլեկտրոնային հասցեին նամակ դիմելը, բողոքների գրքում գրելը)։
Հաճախորդների սպասարկման ստորաբաժանումը, որպես կանոն, ցանկացած ընկերության անբաժանելի մասն է։  Իր «խախտման կանոնները և օրենքներին հետևելը» (Rules to Break and Laws to Follow) գրքում, Դոն Պեպպերսը և Մարթա Ռոջերսը գրում են. «Հաճախորդները հիշում են ձեզ, անկախ նրանից, թե դուք հիշում եք նրանց, թե ոչ»։ Հաջորդ՝ «հաճախորդի վստահությունը կարող է մի ակնթարթում խաթարվել սպասարկման ոլորտում կոպիտ սխալի պատճառով». ։
Էդուարդ Աբրահամյան (ռոք երաժիշտ)
Էդուարդ Աբրահամյան, հայ ռոք երաժիշտ, հայտնի էր որպես «Manic Depressive Psychosis» մետալ-խմբի վոկալիստ և դաշնակահար։ Ավարտել է Երևանի պետական համալսարանը, և ուսանողական տարիներին միացել է MDP խմբին, որը մեծ հաջողություն ունեցավ։ Խմբի լուծարումից հետո զբաղվում է ծրագրավորմամբ , և այդ բնագավառում շահել մի շարք միցանակներ ։ Էդուարդը «Վան Գոգ» արտ-սրճարանի համահիմնադիր և համասեփականատեր էր։
Արտաքին հղումներ
Կատեգորիա:Հայաստանի ռոք երաժիշտներ‎ Կատեգորիա:ԵՊՀ շրջանավարտներ
Դարչնագույն առվակային գնայուկ
Դարչնագույն առվակային գնայուկ, գնայուկ բզեզների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։
Նկարագրություն
3,5 մմ մարմնի երկարությամբ, չափավոր ձգված թույլ ուռուցիկ մարմով մանր բզեզ է, որի մարմինը կարմրադարչնագույն է, առաջնակուրծքը սովորաբար ավելի բաց է գունավորված քան գլուխը և վերնաթևերը ։
Տարածվածություն
Հայաստանի էնդեմիկ է։ Տարածված է Արագած լեռան հարավային լանջի Քարի լճի շրջակայքում ։
Էկոլոգիա
Ապրում է ալպյան մարգագետիններում, ծովի մակարդակից 2900-3000 մ բարձրություններում, հանդիպում են քարերի տակ՝ հուլիսի վերջին, օգոստոսին ։
Պահպանություն
Թվաքանակը և դրա փոփոխության միտումները կայուն ոչ բարձր են ։
Վտանգման հիմնական գործոններից է համարվում անասունների գերարածեցման հետևանքով ալպյան մարգագետինների դեգրադացումը ։
Ծանոթագրություններ
Կատեգորիա:Կենդանիներ Կատեգորիա:Գնայուկ բզեզներ Կատեգորիա:ՀՀ Կարմիր գրքում գրանցված կենդանիներ
Ժողովածու (2576)
Ժողովածու (2576), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2576 թվի տակ։ Ձեռագիրը գրվել է 16-րդ դարում Գրիգորգև Ոսկանրիչի ներկողմից։ Ստացողը եղել է նաՆբանդ Անուշել, ՏէրեԶաքարն։ըԳրված է թղթի վրա, որը ունի 18.2×14.5 չափս։ Ձեռագիրը կազմված է 182 թերթից։ Գրված է միասյուն, բոլորգիր, նոտրգրով։Կա զմը` կաշեպատ տախտակ դրոշմազարդ, աստառը՝ մասն ձեռագրի։ Հիշատակարաններ՝ գրչի 7բ, 15ա, 66բ, 82բ և այլուր ։
Ծանոթագրություններ
Կատեգորիա:Մատենադարանի ձեռագրեր
Կապիստրանո
Կապիստրանո  (Capistrano), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 1204 մարդ, բնակչության խտությունը կազմում է 60 մարդ/կմ²։ Զբաղեցնում է 20 կմ² մակերես տարածք։ Փոստային ինդեքսն է՝ 89818։ Հեռախոսային կոդը՝ 0963։
Արտաքին հղումներ
Կատեգորիա:Իտալիայի բնակավայրեր
Յանկել Ադլեր
Յանկել Յակուբ Ադլեր ( Jankiel Adler ), լեհ-հրեա նկարիչ, գրաֆիկ ու դիզայներ, պոետ։
Կենսագրություն
Ծնվել է Բելառուսից ներգաղթած հրեական ընտանիքում։ 1912 թվականին Բելգրադում իր հորեղբոր մոտ սկսել է սովորել փորագրության արվեստը։ Նույն թվականին սկսեց աշխատել որպես փորագրող Բելգրադի փոստային բաժանմունքում։
1914 թվականին տեղափոխվել է Գերմանիա, որտեղ որոշ ժամանակ ապրել է Բարմենում և սովորել «Կիրառական արվեստի դպրոցում»՝ պրոֆեսոր Գ. Վիտյուհտերի ղեկավարության տակ։
1918-1919 թվականներին ապրել է Լոձում, որտեղ դարձել է «Երիտասարդ իդիշ» նկարիչների ավանգարդ խմբի հիմնադիրներից և առաջատար նկարիչներից մեկը։ 1918 թվականին Լոձում կայացավ նրա աշխատանքների առաջին ցուցահանդեսը, որը կազմակերպել էր «Նկարիչների և կերպարվեստի սիրահարների ասոցիացիան»։ Այստեղ՝ Լոձում, նա սկսեց հրատարակել իր բանաստեղծությունները։
Էդուարդ V
Էդուարդ V (Edward V of England, ), Անգլիայի արքա 1483 թվականի ապրիլի 9-ից մինչև 1483 թվականի հունիսի 25-ը, երբ նա երկու ամիս թագավորելուց հետո հեռացվել է։
Յանկել Ադլեր
Կենսագրություն
Մինչև 1920 թվականը ապրել է Վարշավայում։ 1920 թվականին մեկնում է Բեռլին, որտեղ ընկնում է «Die Aktion»-ի շուրջ համախմբված նկարիչների շրջան։ 1921 թվականին վերադառնում է Բարմեն և դառնում «Die Wupper» նկարիչների խմբի անդամ։
Էդուարդ V
Վաղ կյանք
Էդուարդը ծնվել է Վեստմինստերում, երբ նրա հայրը, Անգլիայի արքա Էդուարդ IV-ը, աքսորված էր Բուրգունդիա։ Հենրի VI արքան ասում էր, որ իր նրա մայրը և քույրերը ապահով կլինեն, եթե նրանք մնան վանքում ։ Երբ Էդուարդ IV-ը վերադառնում է և կրկին ստանձնում է գահը, Էդուարդը դառնում է նրա ժառանգորդը և ստանում է Ուելսի արքայազնի տիտղոսը։ Էդուարդ IV-ը կարծում էր, որ Ուելսի արքայազնի համար ճիշտ կլինի կառավարել Ուելսում, այսպիսով նա ուղարկում է փոքր արքայազն Էդուարդին Լյուդլոյի ամրոց, որտեղ էլ տեղի էր ունեցել Ուելսի Խորհրդի հանդիպումը ։ Արքայազնին օգնում է իր քեռին` Էնթոնի Վուդվիլը, և նա սկսում է սովորել կառավարման ձևը։ Իր մայրը` թագուհի Էլիզաբեթը, հաճախ նրա հետ էր, իսկ իր հայրը` արքան, այցելում էր նրան։
Արքայազնը իր ժամանակի մեծ մասն անց էր կացնում Լուդլոուում, երբ իր հայրը` արքան հանկարծակի մահանում է։ Արքայազնը պետք է անմիջապես գնար Լոնդոն` գահը վերցնելու, իսկ իր հորեղբայրը` Ըրլ Ռիվերսը, մեկնում է իր հետ։ Ճանապարհին նրանք հանդիպում են մյուս հորեղբորը, Գլոստերի դուքս Ռիչարդին։ Դուքսը Էդուարդ Չորրորդ թագավորի կրտսեր եղբայրն էր, իսկ արքան տվել էր նրան «Պաշտպան» կոչումը` հույս ունենալով, որ նա հոգ կտանի արքայազն Էդվարդին, մինչև նա բավականին կհասունանար իրական թագավոր դառնալու համար
Յանկել Ադլեր
Կենսագրություն
1922 թվականից ապրել և աշխատել է Մ. Էռնստի և Գ. Կամպենդոնկի հետ Դյուսելդորֆում։ Եղել է Հռենոսյան մոդեռնի անդամ։
Էդուարդ V
Բանտարկյալ
Նոր արքայի թագադրման պատրաստությունների փոխարեն, Դուքս Ռիչարդը որոշում է գահը վերցնել իրեն և դառնալ արքա Ռիչարդ IIIը։ Նա արքայազն Էդուարդին ուղարկում է ապրելու Լոնդոնի աշտարակում և սպասելու իր թագին ։ Նա նաև բերում է Էդուարդի կրտսեր եղբորը` Յորքի դուքս արքայազն Ռիչարդին Թաուերում բնակվելու։ Ըրլ Րիվերսը մահապատժի է ենթարկվել Ռիչարդի կողմից ։ Գլոստերը կարողանում է մարդկանց համոզել, որ երկու երիտասարդ արքայազնների` գահը ստանձնելն օրինական չէ։ 1483 թվականի հունիսի 25-ին խորհրդարանը հայտարարում է, որ Գլոստերի դուքս Ռիչարդն օրինական արքա է ։ Սա նրա պատճառով էր, որ Էդուարդը, իր եղբայրները և քույրերը հայտարարվել էին ապօրինի։ Էդուարդ IV-ի մահից հետո պարզվել է, որ նա նշանված է եղել Էլեոնորա Բաթլերի հետ, այսպիսով Էդուարդի ամուսնությունը իր մոր հետ համարվել է երկամուսնություն։
Անհետացում
Մի քանի ամիս անց երկու տղաներն անհետանում են, և ոչ ոք մինչև այսօր չգիտի նրանց անհետացման առեղծվածը։ Շատ մարդիկ կարծում են, որ երկու տղաները սպանվել են։ Նրանք հայտնի են դարձել որպես Թաուերի արքայազներ։ Շատ հավանական է, որ նրանք սպանվել են իրենց հորեղբոր` Ռիչարդ III-ի կողմից։ Նաև հավանական է, որ նրանք սպանվել են Հենրի VII-ի կողմից, ով երկու տարի անց թագավոր է դարձել ։
Յանկել Ադլեր
Կենսագրություն
1931-1933 թվականներին դասավանդել է «Դյուսելդորֆի գեղարվեստի ակադեմիայում» և ընկերություն է արել Պաուլ Կլեեի հետ։
1935 թվականին ունեցել է ցուցահանդես, որին հաջորդել են ցուցահանդեսներ Իտալիայում, Չեխոսլովակիայում և ԽՍՀՄ-ում։ 1937 թվականին Ադլերը դարձավ այն նկարիչներից մեկը, ում աշխատանքները ցուցադրվեցին Մյունխենում՝ «Դեգեներատիվ արվեստ» ցուցահանդեսում։ Նույն թվականին նա հանդիպում ունեցավ Պիկասոյի հետ։ Այդ ժամանակից ի վեր Ադլերի նկարչական ոճը դարձել է ավելի մոնումենտալ ու հարուստ գույներով ։
1940 թվականին նա կամավոր մեկնել է լեհական բանակ Ֆրանսիայում, որտեղ տարհանվել է Շոտլանդիա, ավելի ուշ հիվանդության պատճառով զորացրվել ։
1943 թվականից մինչև իր մահը ապրել է Լոնդոնի մերձակայքում գտնվող Ալդբորնում։ Մահացել է սրտի կաթվածից, երբ իմացել է, որ իր ողջ ընտանիքը՝ այդ թվում 10 եղբայրներն ու քույրերը, մահացել են Հոլոքոստի ժամանակ։
Ստեղծագործություն
Աշխատել է Վարշավայում, Բեռլինում, Դյուսելդորֆում, Փարիզում ու Լոնդոնում։
Ադլերը Լեհաստանում հրեական մշակութային շարժման մի մասն էր, նրա ստեղծագործություններից շատերը եղել են հրեական թեմայով։
1917 թվականից նա ստեղծել է մի շարք նկարներ էքսպրեսիոնիզմի ոգով ։
Դրամատիկ նոստալգիան, հոռետեսական ֆատալիզմը, աղետի կանխազգացումը համակել էին նրա նախապատերազմյան նկարները, որոնք եղել են հրեական բանահյուսության, աստվածաշնչյան և թալմուդյան պատմությունների թեմաներով։ Նա մեկնաբանեց քրիստոնեական պատկերագրության առակները, որպես հրեական ավանդույթի վերածննդի խորհրդանշական արտահայտություն։
Ժամանակի ընթացքում նա հեռացավ էքսպրեսիոնիզմից։ Կուբիզմի և կոնստրուկտիվիզմի ազդեցության տակ նա ստեղծել է ոճավորված ֆիգուրատիվ կոմպոզիցիաներ՝ չհրաժարվելով պատմողական մոտիվներից։ Գաղափարական ուղղության ոլորտում նա ձգտել է համադրել անձնական փորձը, ազգային ինքնությունը և կրոնական ու էթնիկական արժեքները։ Վաղ կուբիզմի գեղագիտության համաձայն՝ նա թեման արտահայտել է միաժամանակ մի քանի տեսակետից։ Նատյուրմորտներում նա կպցրեց պաստառի կտորներ տարբեր նախշերով և թերթերի հատվածներով. ընդօրինակել է փայտի հյուսվածքը, կոմպոզիցիայի դաշտում մուտքագրել տառեր և թվեր, ինչպես նաև եբրայերեն գեղագրություն։
Ծանոթագրություններ
Կատեգորիա:Բնօրինակում անաղբյուր հոդվածներ Կատեգորիա:Լեհ նկարիչներ Կատեգորիա:Լեհ պոետներ Կատեգորիա:Լեհ դիզայներներ Կատեգորիա:Հռենոսյան մոդեռնի անդամներ Կատեգորիա:Հոլոքոստի զոհեր
Կոստանդին Դ
Կոստանդին Դ, Հայոց թագավոր Կիլիկիայում 1345 թվականից։ Կիլիկիան Հայաստանի վերջին հզոր արքան։ Հաջորդել է Կոստանդին Գ Լուսինյանին։ Կիլիկիահայոց Նղրյանների իշխանական տոհմից՝ Հեթումյանների ազգականը (մայրը՝ Մարիունեն, Սմբատ գունդստաբլի թոռն էր), հայ իշխաններից՝ մեծ մարաջախտ և Նղր բերդի տեր Բաղդինի որդին։ Համախմբելով հայրենասեր իշխաններին՝ 1346 թվականին ետ մղեց մամլուքների ու թուրքմենների հարձակումը, ազատագրեց Կապան կարևոր բերդը։ 1347 թվականի ամռանը ջախջախեց Կիլիկիա ներխուժած Եգիպտոսի սուլթանության առաջապահ գնդերը, իսկ աշնանը Կիպրոսի նավատորմիղի աջակցությամբ ազատագրեց Այաս նավահանգստային կենտրոնը։ Օգտագործելով իր ռազմական հաջողություննեևը Կոստանդինը փորձեց հաշտություն հաստատել Եգիպտոսի հետ։ Սակայն Եգիպտոսի սուլթանը, մերժելով Կոստանդնի առաջարկը՝ Հալեպի ամիրայության և Իկոնիայի թուրքմենների զինակցությամբ վերսկցեց պատերազմը։ Եգիպտոսը գրավեց Այասը, թուրքմենները՝ Պապեռոն բերդը, Հալեպի ամիրան՝ երկրի արևելյան շրջանները։ Օգտվելով 1348-1349 թվականներին Եգիպտոսում ծավալված գահակալական կռիվներից՝ Կոստանդինը Հռոդոսի Սուրբ Հովհաննես օրդենի ասպետների օգնությամբ ջախջախեց Հալեպի ամիրայի ասպատակիչ զորամասը և հասավ մինչև Ալեքսանդրետի ծովը։ Պապի և Արևմուտքի պետությունների օգնությամբ սին խոստումներից հիասթափված Կոստանդնի և Մեսրոպ Ա Արտազեցի կաթողիկոսի նախաձեռնությամբ 1361 թվականին Սսում գումարված ժողովը չեղյալ հայտարարեց հայ և կաթոլիկ եկեղեցիների միության վերաբերյալ նախկին ժողովների որոշումները, դատապարտեց պապականության վարքագիծը։ Կոստանդնի անունով հատվել է ոսկյա դրամ։
Կատեգորիա:Հեթումյաններ Կատեգորիա:Կիլիկյան Հայաստանի թագավորներ
Էդուարդ V
Անհետացում
1674 թվականին, աշտարակի կառուցման ընթացքում, Սպիտակ աշտարակի աստիճանների տակ փայտյա սնդուկ է հայտնաբերվել ։ Դա պարունակում էր երկու երիտասարդ տղաների ոսկորներ։ Երբևէ չի ապացուցվել, որ դրանք անհետացած արքայազներն են, սակայն Չարլզ II Ստյուարտը թաղել է դրանք Վենստմինիստեր վանքում ։ 1933 թվականին ոսկորները դիտվել են գիտնականների կողմից, ովքեր հավատում էին, որ դրանք երկու արքայազների ոսկորներն են ։
Ծանոթագրություններ
Կատեգորիա:Կաթոլիկ միապետներ Կատեգորիա:Միջնադարյան երեխա կառավարիչներ Կատեգորիա:Կապիչի շքանշանի ասպետներ
Ներքին Ծաղկավան
Ներքին Ծաղկավան (նաև Ծաղկավան, նախկինում՝ Մելիքգյուղ), գյուղ Հայաստանի Հանրապետության Տավուշի մարզի Իջևանի տարածաշրջանում, մարզկենտրոն Իջևանից մոտ 14 կմ հյուսիս-արևմուտք` Քարահան գետի աջափնյակում։ Վերանվանվել է Ծաղկավան 1940 թ.-ի մարտի 2-ին ։
Գյուղը ապահովված է խմելու ջրով և գազաֆիկացված է։ Գյուղ մտնող ասֆալտապատ ճանապարհը կապում է այն Իջևան-Նոյեմբերյան մայրուղուն։
Աշխարհագրական դիրքը և բնական պայմանները
Ծաղկավանը (Ներքին Ծաղկավան) գտնվում է Երևանից 161 կմ և Իջևանից 28 կմ հեռավորության վրա։ Գտնվում է Հայաստանի հյուսիսային պետական սահմանից մոտ 4,5 կմ հեռավորության վրա, ծովի մակերեսից 840 մ բարձրության վրա։ Գյուղը գտնվում է 6-7 բալանոց սեյսմական գոտում։
Գյուղատնտեսական հողերի մեծ մասը գտնվում է ծովից 700 - 1700 մ բարձրության վրա, հիմնական թեքվածությամբ հարավ-արևմուտքից դեպի հյուսիս-արևելք։ Գյուղը շրջապատող բարձունքները հասնում են 2500 և ավելին մետրի։ Հարավից և արևմուտքից գյուղը շրջապատված է Տավուշի անտառներով, իսկ հյուսիսից և արևելքից լեռնա-դաշտային լանդշաֆտներով։ Հարավ-արևմուտքից գյուղը շղթայված է անտառապատ լեռներով, իսկ հյուսիս-արևելքում գտնվում են խաղողի և այլ մշակելի դաշտեր։
Ծաղկավանի մոտակա Տավուշի անտառում (600 - 2500 մ բարձրության վրա) աճում են մոտ 120 տարբեր տեսակի բույսեր։ Ծառերը հիմնականում՝ հաճարենի, կաղնի, և բոխի են։ Աճում են նաև պնդուկենի, լորենի, ճիպոտ, գիհ, տարածված են բազմատարի խոտեր։
Կլիմա
Գյուղն ունի բարեխառն մերձաևադարձային կլիմա. ամառները չափավոր շոգ են, ձմեռները մեղմ։ Միջին տարեկան ջերմաստիճանը +12 C° է։ Ամռան միջին ջերմաստիճանը +30 С° է, իսկ ձմռանը -2 С°։ Միջին տարեկան տեղումները կազմում են 500 - 800 մմ, ձյան ծածկը 10 - 15 սմ, վեգետացիոն շրջանը կազմում է 225 - 115 օր։
Պատմություն
Մելիքգյուղ-Ծաղկավանը Տավուշի հնագույն գյուղերից է։ Հնում բնակավայրը գտնվում էր ներկայիս գյուղատեղից մոտ 500-1000 մետր դեպի հարավ։ Գյուղի հարավային ծայրամասում գտնվում է հայ նախաքրիստոնեական հին սրբավայրի (հնարավոր է մեհյանի) մնացորդներ։ Բլրի գագաթին գտնվում են շրջանաձև տեղադրված մեծ քարեբեկորներ։ Ամենայն հավանականությամբ, այդտեղ էր հավաքվում գյուղի ավագների խորհուրդը (գյուղակույտը)։
Հնում, ներկայիս Մելիքգյուղ-Ծաղկավանի տարածքը մտնում էր Մեծ Հայքի Գուգարք աշխարհի Կողբոփոր գավառի մեջ։ Սակայն պատմության ընթացքում թե գավառի տարածքը, թե անվանումը քանիցս փոփոխվել են։
Արշակունիների դարաշրջանում Իջևանով և Ոսկեպարով անցնում էր Մեծ Հայքից դեպի Տփղիս միջազգային առևտրաուղղին, որը այնուհետև ձգվում էր դեպի Ալանիա և հյուսիսային Կովկաս. այդ առևտրաուղին հատկապես ակտիվորեն էր օգտագործվում IV - V դարերում։
10-12 դարերում Մելիքգյուղի և ամբողջ Կողբոփորի տարածքը (որ հետագայում կոչվում էր Կայան կամ Կայեն) մտնում էր հայոց Լոռու թագավորության կազմի մեջ։ Այդ ժամանակաշրջանին են պատկանում գավառի պատմամշակութային հուշարձաններից շատերը՝ ճարտարապետությունը, վիմագրությունները, մանրանկարչությունը։ Մասնավորապես, մեզ են հասել Մակարավանքը, Դեղձնուտը, Սամսոնի վանքը, Առաքելոց վանքը, Կիրանցը և այլն։ Այդ տաճարները ունեն բազմաթիվ զարդաքանդակներ և վիմագրեր, որոնք պատմական արժեք են ներկայացնում։ Այդ ժամանակաշրջանում զարգացան նաև առևտրատնտեսական հարաբերությունները, կառուցվեցին բազմաթիվ կամուրջներ։ Մելիքգյուղ-Ծաղկավանի տարածքում պահպանվել են մի քանի միջնադարյան կամուրջներ։
15 դարում Շահ-Աբասի ասպատակումների արդյունքում Մելիքգյուղը նորից ամայացավ։ Գյուղի բնակիչների մի մասը թաքնվեցին Տավուշի անտառում և մոտակա քարանձավներում։ Պարսկական տիրապետության տարիներին, չնայած զավթիչների ճնշումներին, Մելիքգյուղը և ամբողջ Տավուշը մասամբ վերակենդանացան։
1721 թվականին լեզգիները, իսկ 1723 թվականին թուրքերը, նորից ասպատակում և թալանում էին Տավուշի հայկական բնակավայրերը։ Այնուհետև հետևեցին պարսից Աղա Մահմադ-խանի հարձակումները Արցախի և Վրաստանի վրա (1795 - 1797 թվականներ)։ Այդ տարիներին Մելիքգյուղ ժամանեցին մի քանի տոհմ Արցախից, այդ թվում Աթաբեկյանների մելիքական տոհմի ներկայացուցիչները, ինչի արդյունքում գյուղը վերաբնակեցվեց և ստացավ իր Մելիքգյուղ անվանումը։ Աթաբեկյանները գյուղում կառուցեցին սբ. Հովհաննես եկեղեցին և Սառնաղբյուրը (գյուղի միջին հատվածում)։ Արցախից և պատմական Մեծ Հայքի այլ մասերից Տավուշ տեղափոխվողների թիվը շատացավ 1801 թվականից հետո, երբ հյուսիսային Հայաստանը՝ այդ թվում Մելիքգյուղը, հայտնվեցին Ռուսաստանի կազմի մեջ։
Երբ արդեն անկախ Հայաստանի վարչատարածքային բարեփոխումների արդյունքում Իջևանի, Նոյեմբերյանի և Շամշադինի շրջանները միացվեցին Տավուշի մարզի շրջանակներում, այդ վարչական տարածքում հայտնվեցին երկու գյուղ նույն՝ Ծաղկավան անունով. մեկը նախկին Իջևանի շրջանի Մելիքգյուղ-Ծաղկավանն էր, իսկ մյուսը՝ նախկին Շամշադինի շրջանի Ծաղկավանը։ Տարբերակման համար որոշվեց առաջին Ծաղկավանը անվանել Ներքին, իսկ երկրորդը՝ Վերին Ծաղկավան։
Բնակչություն
Ըստ ՀՀ 2011 թ. մարդահամարի արդյունքների` Ներքին Ծաղկավանի մշտական բնակչությունը կազմել է 532, առկա բնակչությունը` 481 մարդ, բնակչության փոփոխությունը ժամանակի ընթացքում` ստորև.
Տնտեսություն
Բնակիչների մեծ մասը զբաղված է գյուղատնտեսությամբ՝ այգեգործությամբ, մեղվաբուծությամբ, անասնապահությամբ։ Ձմեռները անասունները պահվում են հովիտներում, իսկ ամռանը քշվում դեպի ալպիական արոտավայրեր (սար)։
Պատմամշակութային կառույցներ
Մելիքգյուղ-Ծաղկավանի շրջակայքը բարենպաստ է էկո- և էթնո-զբոսաշրջության համար։ Տավուշի անտառի եզրով բխում են սառնորակ ջրով բազմաթիվ աղբյուրներ, որոնք ունեն բուժիչ հատկություններ (մասկավորապես օգտակար են էկզեմաների և ստամոքսա-աղիքային հիվանությունների բուժման համար)։ Դրանցից ամենահայտնի աղբյուրն է Մասմանի աղբյուրը։ Գյուղից դեպի հարավ երևում է հողաշերտի բնական փլվածք, որը տեղացիները կոչում են Փուլք։
Մելիքգյուղ հնատեղին գտնվում էր ներկայիս գյուղից մոտ 1000 մետր դեպի հարավ։ Գյուղի հարավային ծայրամասում գտնվող բլրի կատարին հայտնաբերվել է հայ նախաքրիստոնեական հին սրբավայրի (հնարավոր է մեհյանի) մնացորդներ. պահպանվել են շրջանաձև դրված մեծ տաշած քարեր։ Ամենայն հավանականությամբ, հնագույն ժամանակներում այդտեղ էր հավաքվում գյուղի ավագների խորհուրդը (գյուղակույտը)։
Նույն բլրի վրա կան 13-րդ դարի խաչքարեր։ Մոտակա անտառներում նույնպես կան խաչքարեր, այդ թվում այդպես կոչված «կելտական» ոճի. դրանցից մեկը գտնվում է Փուլքից վերև և կոչվում է Սպիտակ խաչ։
Հարավ-արևմուտքում գտնվող և Տավուշի անտառով ծածկված բարձր գագաթները (Լոշ-քար և Կարմիր-քար) ունեն ժայռակատարներ, որտեղից բացվում են գեղեցիկ տեսարաններ։
Գյուղի հյուսիսային ծայրամասից բացվում է գեղատեսիլ տեսարան Ոսկեպար (նախկինում` Ջողազ) գետի հովտի և Գավազան (Գավառծին) լեռան վրա։ Պարզ եղանակի ժամանակ, հեռվում տեսանելի են Հյուսիսային Կովկասի լեռները։
Ծաղկավանի շրջակայքում պահպանվել են XIII-XVII դարերի “Քոլեր” գյուղատեղին, XII-XIII դարերի եկեղեցին և XIII դարի խաչքարերով գերեզմանոցը։
Ծանոթագրություններ
Կատեգորիա:Տավուշի մարզի բնակավայրեր Կատեգորիա:Տավուշի մարզի գյուղեր
Սուրբ Նիկողայոս Զմյուռնացու եկեղեցի
1998 թվականին Սուրբ Նիկողայոս Զմյուռնացու եկեղեցին, ինչպես և Սալոնիկ քաղաքի մյուս վաղ քրիստոնեական և բյուզանդական եկեղեցիները ներգրավվեցին ՅՈւՆԵՍԿՕ-ի Համաշխարհային ժառանգության օբյեկտների ցանկում։
Պատմություն
Սուրբ Նիկողայոսի անունը կրող այս եկեղեցու շինարարական աշխատանքներն ընթացել են 14-րդ դարում՝ ամենայն հավանականությամբ 1310-1320 թվականներին :
Այն միշտ պահպանել է քրիստոնեական եկեղեցու տիտղոսը և անգամ թուրքական նվաճումներից հետո չի վերածվել շարքային մզկիթի։ Այդ մասին հավաստում են տաճարի պատերին բավականին լավ պահպանված որմնանկարները։
17-րդ դարում այն դարձել է վանատուն։ Այդ մասին վկայում է 1648 թվականի Կոստանտդնուպոլսի պատրիարքի ուղերձը։
Ծանոթագրություններ
Կատեգորիա:Հունաստանի եկեղեցիներ Կատեգորիա:Համաշխարհային ժառանգություն Հունաստանում Կատեգորիա:Համաշխարհային ժառանգության օբյեկտներ այբբենական կարգով
Աստղաշուշան
Աստղաշուշան, խնջլոզ, հակինթազգիների ընտանիքի բազմամյա սոխուկավոր խոտաբույսերի ցեղ։ Հայտնի է մոտ 150, ՀՀ-ում՝ 10 տեսակ՝ , , , և այլն։
Ձևաբանություն
Տերևները գծաձև են կամ նշատարաձև, երբեմն՝ վրայից սպիտակավուն ջղերով։ Ծաղկաբույլը վահանամման կամ ողկուզանման է, ծաղիկները՝ սպիտակ՝ կանաչ շերտով կամ կանաչ եզրով։ Ծաղկում է մայիս-հուլիսին։ Պտուղը ձվաձև կամ հակադիր ձվաձև բազմասերմ տուփիկ է, սերմերը՝ մանր։ Ժողովրդական բժշկության մեջ սոխուկներն օգտագործում են թարախապալարների բուժման նպատակով։ Տոմպսկու աստղաշուշանը գրանցված է ՀՀ Կարմիր գրքում։
Տարածվածությունը Հայաստանում
Տարածված է գրեթե բոլոր մարզերում։ Աճում է չոր լանջերին, քարերի մեջ, գիհու նոսրանտառներում, բոխու և կաղնու անտառներում, լեռնատափաստաններում, ստորին լեռնայինից մինչև ենթալպյան գոտիներում (850-2600 մ բարձրություններում)։
Օգտագործումը սննդի մեջ
Զատկի տոնական սեղանի ուտեստների ցանկում խնջլոզն իր ուրույն տեղն ունի։ Նրանից նաև թթու են պատրաստում։ Հայկական ընտանիքներում ընդունված էր խնջլոզը պատրաստել Ավագ հինգշաբթի, որպեսզի մինչև Զատիկ արդեն լավ թթված լիներ ։
Ծանոթագրություններ
Կատեգորիա:Հակինթազգիներ Կատեգորիա:Դեղաբույսեր Կատեգորիա:ՀՀ Կարմիր գրքում գրանցված բույսեր Կատեգորիա:Թունավոր բույսեր
Applause
«Applause» (Ծափահարություններ), ամերիկացի երգչուհի և երգերի հեղինակ Լեդի Գագայի երգը նրա երրորդ Artpop ալբոմից, որպես ալբոմի առաջատար սինգլ թողարկված 2013 թվականի օգոստոսի 12-ին։ Նրա թողարկման մասին հայտնի է դարձել 2013 թվականի հուլիսի 12-ի փակ միջոցառման ժամանակ։ Թրեքի պրոդյուսերները դարձել են Լեդի Գագան և DJ White Shadow-ն։ 2013 թվականի օգոստոսի 4-ին հայտնի են դարձել որոշ տողեր երգից ։ 2013 թվականի օգոստոսի 12-ին հայտնի է դարձել մի քառատող և կրկներգը։ Երգի պրեմիերան պետք է կայանար 2013 թվականի օգոստոսի 19-ին, բայց երգի հատվածները օգոստոսի 10-ին հայտնվել են համացանցում (և կար սպառնալիք, որ երգը ամբողջությամբ կհայտնվի համացանցում), պրեմիերան տեղափոխվել է մի շաբաթ առաջ։ Սինգլը թողարկումից անմիջապես հետո գլխավորել է iTunes-ի հիթ-շքերթները ։
Աշխատանք երգի վրա
«Applause»-ի վրա աշխատանք է տարվել The Born This Way Ball Tour-ի ժամանակ 2012 թվականին։ 2013 թվականի հունվարին տեղեկություն հայտնվեց, որ առաջին սինգլը կթողարկվի 2013 թվականի սկզբին։ 2013 թվականի ամռանը Գագան հայտարարել է, որ «Applause»-ը կդառնա Artpop ալբոմի առաջին սինգլ ։
Լեդի Գագայի երգի առաջին տողերը հրապարակվել են 2013 թվականի հունվարին Twitter-ում ։ Հուլիսի 28-ին Twitter-ում երգչուհին հայտարարել է տեղափոխման մասին iTunes-ում օգոստոսի 19-ին ։ Սինգլի շապիկը ցուցադրվել է հուլիսի 28-ին, երգչուհու պաշտոնական Twitter-ի կայքէջում ։ Սինգլի առաջատար ֆոտոն հայտարարվել է հուլիսի 26-ին ։ Օգոստոսի 10-ին համացանցում հայտնվել է երգից որևէ հատված ։ Օգոստոսի 12-ին համացանցում ժամանակից շուտ հայտնվելու պատճառով, «Applause»-ը թողարկվել է մեկ շաբաթ առաջ iTunes-ում և ամերիկյան ռադիոկայաններում ։
Թողարկում և գովազդ
2011 թվականի ամռանը երգչուհին կիսվել է տեղեկությամբ, որ նրա բոլոր մտքերը Artpop-ի համար նա գրառում է հատուկ նոթատետրում։ 2013 թվականի հուլիսի 28-ին հայտարարվել է, որ ամսաթիվը տեղափոխվել է առաջին սինգլի թողարկման ամսաթվին ։
Հուլիսին Little Monsters սոցիալական կայքում հայտնվել է լուսանկար, որում Գագան աշխատում է կտավի առջև, որի վրա գրված է «Applause» բառը և ամսաթվեր 8-19-13 ։ Հուլիսի 26-ին երգչուհին ցուցադրել է սինգլի առաջատար լուսանկարը ։ Հուլիսի 28-ին Լեդի Գագան ներկայացրել է սինգլի շապիկը Women's Wear Daily կայքին։
WWD ամսագիր։
Օգոստոսի 10-ին համացանցում երգից հայտնվեցին փոքր մասեր ։ Օգոստոսի 12-ին, երբ վտանգ կար, որ «Applause» սինգլը կհայտնվի համացանցում, պաշտոնապես հրապարակվել է ծրագրավորված ամսաթվից մեկ շաբաթ առաջ ։ Երգը դարձել է հասանելի iTunes-ի վաճառակետերում, նախնական պատվեր Artpop-ի հետ ։ The Official Charts Company-ի տվյալներով, առաջին անգամ մի քանի ժամվա ընթացքում սինգլը վաճառվել է 10000 թվային օրինակով։ Արտահոսքի օրը երգչուհին տեղադրել է սինգլի թրեյլերը, որում մեջբերում է մի շարք լրագրողների խոսքեր և օգտագործում է ռևերսային հոգեբանություն   ։ Երգչուհու խոսքերով «Applause»-ը կարող էր չմտնել ալբոմի մեջ, Artpop-ի համար երգերի դժվար ընտրության պատճառով ։
Մասնակցությունը հիթ-շքերթում
Չնայելով «Applause» սինգլի շուտափույթ թողարկմանը Քեթի Փերրիի «Roar» սինգլի թողարկման օրը, լսողները դրական են գնահատել ստեղծագործությանը  ։ Nielsen SoundScan-ը կանխատեսել էր սինգլի վաճառքները 400 000 օրինակ վաճառքից ավել ։ Շաբաթվա վերջում Nielsen SoundScan-ը և Billboard-ը ցածրացրել են կանխատեսված վաճառքները 300000 — 225000 օրինակ վաճառքի ։ Առաջին շաբաթում «Applause»-ը չկարողացավ դեբյուտացվել Billboard Hot 100 հիթ-շքերթում, քանի որ սինգլը ռադիոյում հայտնվել է օգոստոսի 19-ին ։ Չնայած որ, սինգլը առաջինը չդարձավ Billboard Hot 100-ում, նրան հաջողվեց հայտնվել Dance/Electronic Songs-ի 16-րդ հորիզոնականում Մեծ Բրիտանիայում երգն առաջին մի քանի ժամվա ընթացքում վաճառվել 10000 թվային օրինակով։ Մեծ Բրիտանիայի պաշտոնական հիթ-շքերթում «Applause» երգը զբաղեցրեց 5-րդ հորիզոնականը ։ Երգի թողարկումն առաջացրել է մեծ հետաքրքրություն 2009 թվականի «Bad Romance» երգի նկատմամբ, որը վաճառվել է ավելի քան մեկ նիլիոն օրինակով, մտցնելով Լեդի Գագայի 16 կատարողների ցանկի մեջ, որոնց սինգլները վաճառվել են ավելի քան մեկ միլիոն օրինակով Մեծ Բրիտանիայում ։ Բրիտանական հիթ-շքերթում երկու շաբաթ մնալուց հետո, սինգլը հասավ 9-րդ հորիզոնականի ։ Dance/Electronic Songs-ի երկրորդ շաբաթում «Applause»-ը բարձրացել է մինչև առաջին հորիզոնականի և սկսել է 20-րդ հորիզոնականից Top 40 Mainstream(Pop Songs)։ Billboard Hot 100-ում սինգլը դեբյուտացվել է վեցերորդ հորիզոնականում, դառնալով երգչուհու 12-րդ սինգլը, որ հայտնվել էր այդ հիթ-շքերթի առաջին տասնյակում։ Ռադիոյում հայտնվելուց հետո, երգը համապատասխանաբար հայտնվել է Digital Songs, Streaming Songs և Radio Songs-ի երրորդ, իններորդ և քառասուներորդ հորիզոնականներում ։
Երաժշտական տեսահոլովակ
Տեսահոլովակի ռեժիսորներն են հայտնի ֆոտոգրաֆերներ Inez & Vinoodh-ը, նկարահանումներն անց են կացվել Paramount Pictures ստուդիայում հուլիսի կեսին։ Հուլիսի 26-ին համացանցում հայտնվել է կինեմատոգրաֆիստական պայթուցիկ նոր տեսահոլովակի նկարահանումներով, որով էլ պարզ դարձավ, որ առաջին սինգլը կկոչվի «Applause»: Տեսահոլովակի պրեմիերան կայացել է օգոստոսի 19-ին մոսկովյան ժամով ժամը 16:30-ին ABC հեռուստաալիքի Good Morning, America շոուում, նաև Times Square հրապարակի հսկայական էկրաններով ։ Մինչ տեսահոլովակի թողարկումը երգչուհին թողել է հաղորդագրություն, որում հարցրել է, թե ինչ կանեիք ծափահարությունների համար, ամրացնելով դրան տեսահոլովակի վերջին տեսարանը ։ Պրեմիերայի օրը Լեդի Գագան ասել է, որ տեսահոլովակի ստեղծման ժամանակ նրա և նրա խմբի մոտ եղել են շատ մտքեր, որոնցից բոլորը ցույց են տվել նրա «մոլագարությունը փոփոխություններով» ։
Վերլուծություն
Տեսահոլովակը ներառում է գունագեղ և սև-սպիտակ տեսարաններ, նրա մեջ առկա է բարդ համակարգչային գրաֆիկա։ Ավելի հեշտ տեսարաններում Լեդի Գագայի հագին շատ կիպ կոմբինեզոն է լայն թևքերով և գլխարկով, որոշ տեսարաններում նրա դեմքին ծաղրածուի դիմահարդարանք է։ Երկու տեսարաններում խորեոգրաֆիայի հետ երգչուհին կրում է ներքնազգեստ ձեռքերի տեսքով (վարտիքի վրա պատկերված է անշնորհք ժեստ), նաև խեցիներ, որոնք փակում են մարմնի ինտիմ մասերը։ Կուլմիանցիայի ժամանակ Գագան անցնում է մանուշակագույն «պորտալի» միջով, բռնելով ծաղիկներով արհեստական ոտք։ Ավարտում երգչուհին ժեստերով ցույց է տալիս «ARTPOP» բառը։
Հանրային կատարում
Երգի առաջին հանրային կատարումը տեղի է ունեցել MTV Video Music Awards 2013 մրցանակաբաշխության ժամանակ, որն անց է կացվել օգոստոսի 25-ին Բրուքլինում ։
Արտաքին հղումներ
Կատեգորիա:Լեդի Գագայի երգեր
Լոգ (գյուղ, Իլովլինսկի շրջան)
Լոգ (Лог), գյուղ Ռուսաստանի, Վոլգոգրադի մարզի Իլովլինսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Վոլգոգրադի մարզի Իլովլինսկի շրջանի բնակավայրեր
Ինդիկատոր
Ինդիկատոր (ուշ լատիներեն indicatoi - ցուցիչ, լատիներեն indico - ցույց եմ տալիս, որոշում եմ), սարք (հարմարանք, տարր), որն արտացոլում է պրոցեսների ընթացքը կամ դիտարկվող օբյեկտի վիճակը՝ ընկալման համար պատշաճ ձևով։ Կիրառվում են նաև հոտառության և շոշափելիքի օրգանների վրա ազդող ինդիկատորներ։ Մեծ խումբ են կազմում պատկերման ինդիկատորները, որոնք էլեկտրոնաճառագայթային խողովակի էկրանի վրա արտացոլում են օբյեկտի դիրքը տարածության մեջ, բնութագրերի փոփոխությունները։
Կատեգորիա:Էլեկտրոնիկա
Ռիչարդ Չեմբերլեն
Ջորջ Ռիչարդ Չեմբերլեն (George Richard Chamberlain, ), ամերիկացի դերասան և երգիչ, որը դարձել է դեռահասների կուռքը՝ «Բժիշկ Քիլդար» (անգլ․՝ Dr. Kildare, 1961–1966) հեռուստաշոուի գլխավոր կերպարում։ Հետագայում հայտնվում է մի քանի մինի սերիալներում, ինչպիսիքն են՝ Shōgun (1980) և The Thorn Birds (1983), և առաջինն էր, որը մարմնավորեց Ջեյսոն Բորնին «Բորնի գերակշռությունը» (անգլ․՝ The Bourne Identity) հեռուստաֆիլմում 1988 թվականին։ Չեմբերլենը նաև հանդես է եկել դասական բեմական դերերում և աշխատել է երաժշտական թատրոնում։
Վաղ կյանք
Չեմբերլենը ծնվել է 1934 թվականին Կալիֆոռնիա նահանգի Բևեռլի Հիլզում ։ Նա՝ Էլզա Վինիֆրեդի և վաճառող Չարլզ Էքսիոն Չեմբերլենի որդին էր  ։ 1952 թվականին Չեմբերլենը ավարտում է Բևեռլի Հիլզի ավագ դպրոցը և ընդունվում Պոմոնա քոլեջ ։ Չեմբերլենը զորակոչվում է Միացյալ Նահանգների զինված ուժեր, և 1956-58 թվականներին ծառայելով Կորեայում՝ ստանում է սերժանտի կոչում   ։
Կարիերա
Չեմբերլենը Լոս Անջելեսի «Հրեշտակների ընկերություն» թատերախմբի հիմնադիրներից մեկն էր, որը 1960-ականներից սկսած բազում հրավերներ է ստանում նկարահանվելու հեռուստատեսությամբ։ 1961 թվականին նա մեծ համբավ է ձեռք բերում՝ հանդես գալով որպես բժիկ Քիլդար՝ NBC/MGM հեռուստասերիալում, որտեղ նա նկարահանվեց Ռայմոնդ Մասսիի հետ։ Չեմբերլենի երգելու կարողությունը հանգեցրեց մի քանի հիթային սինգլների ստեղծմանը 1960-ականների սկզբին, այդ թվում՝ «Theme from Dr. Kildare» վերնագրով «Երեք աստղ կփայլեն կեսգիշերին», որը ըստ «Billboard» երաժշտական ամսագրի զբաղեցրեց 10-րդ հորիզոնականը։ «Բժիշկ Քիլդարը» ավարտվեց 1966 թվականին, որից հետո Չեմբերլենը սկսեց ելույթ ունենալ թատերական շրջանակներում։ 1966 թվականին նա նկարահանվեց Մերի Թայլեր Մուրի դեմ Բրոդվեյի չարաբաստիկ «Breakfast at Tiffany's»-ում, որը քաղաքից դուրս փորձարկման ընթացքում՝ փակվեց ընդամենը 4 նախադիտումներից հետո։ Տասնամյակներ անց նա վերադարձավ Բրոդվեյի «Իմ չքնաղ լեդին» և «Երաժշտության հնչյունները» մյուզիքլին։ 1960 թվականի վերջին Չեմբերլենը որոշ ժամանակ անցկացրեց Անգլիայում, որտեղ նա խաղաց ռեպերտուարային թատրոնում և BBC-ի «Կնոջ դիմանկարը» հեռուստասերիալի ադապտացիայում՝ ստանալով լուրջ դերասան ճանաչումը։ 1969 թվականին նա Քեթրին Հեփբրնի հետ նկարահանվեց «Շայլոյի խենթ կինը» ֆիլմում։ Անգլիայում գտնվելու ընթացքում նա զբաղվել է վոկալով, իսկ 1969 թվականին Բիրմինգհեմի ռեպերտուարային թատրոնում գլխավոր դեր է ստանձնել՝ խաղալով «Համլետ»-ում, և դարձել է այն առաջին ամերիկացին, որը Ջոն Բերիմորից հետո 1925 թվականին դեր է խաղացել այնտեղ։ Նա հիանալի արձագանքներ ստացավ և 1970 թվականին կրկին խաղաց իր հեռուստատեսային դերը Hallmark Hall of Fame-ի համար։ Շնորհանդեսի ձայնագրությունը թողարկվել է RCA Red Seal Records-ի կողմից՝ արժանանալով «Գրեմմի» մրցանակին։
1970-ական թվականին Չեմբերլենը մեծ հռչակ է ձեռք բերում որպես ֆիլմերի գլխավոր դերակատար, ինչպիսիքն են՝ «Երաժշտության սիրահարները» (1970), «Տիկին Քերոլայն Լամբը» (խաղալով լորդ Բայրոնը, 1973), «Երեք հրացանակիրները» (1973), «Կինը այրվելու համար չէ» (ստեղծվել է հեռուստատեսության համար, 1974) և «Կոմս Մոնտե Քրիստո» (1975)։ Մոխրոտիկի երաժշտական տարբերակ «Հողաթափն ու վարդը» (1976) ֆիլմում, որում գլխավոր դերակատարն էր Ջեմմա Քրեյվենը, Չեմբերլենը հանդես է գալիս իր վոկալային ունակություններով, որին հաջորդում է Ուիլյամ Բաստի «Երկաթե դիմակով մարդը» (1977) հեռուստաֆիլմը։ Նույն տարում նա նկարահանվեց Պիտեր Վեիրի «Վերջին ալիքը» ֆիլմում։ Հետագայում Չեմբերլենը հանդես եկավ հեռուստատեսային մի քանի մինի սերիաներում (ստանալով «մինի սերիաների թագավոր» մականունը), ներառյալ՝ «Հարուրամյակ»-ը (1978–79), Shōgun-ը (1980) և «Մամխիում երգող թռչունները» (1983)՝ հայր Ռալֆ դե Բրիկկասարի դերում Բարբարա Սթենվիկը և Ռեյչլ Ուորդը։ 1980 թվականին Չեմբերլենը որպես գլխավոր դերակատար նկարահանվեց «Սողոմոն թագավորի հանքերը» (1985) ֆիլմում, իսկ Ջեյոն Բորն/Դրիդ Վեբ անվամբ հանդես եկավ «Բորնի ինքնությունը» (1988) հեռուստաֆիլմում։
1990 թվականից սկսած
1990 թվականից սկսած Չեմբերլենը նկարահանվել է հիմնականում հեռուստատեսային ֆիլմերում, բեմերում և որպես հյուր հանդես է եկել «Դրյու Քերիի շոուն» և «Կամք և շնորհ» սերիաներում։ 1993-1994 թվականներին նա Հենրի Հիգինս անվամբ նկարահանվում է «Իմ չքնաղ լեդի» Բրոդվեյ վերածնննդի պիեսում։ 2005 թվականի աշնանը Չեմբերլենը Էբենեզր Սքրուջ գլխավոր կերպարով հանդես եկավ «Սքրուջ մյուզիքլ»-ի Բրոդվեյ ազգային շրջագայությանը։ 2006 թվականին Չեմբերլենը հրավիրվեց նկարահանվելու բրիտանական «Շտապել» դրամատիկական սերիայի դրվագում, ինչպես նաև՝ «Մարմնի մասեր» դրամայի չորրորդ եթերաշրջանում։ 2007 թվականին Չեմբերլենը կրկին հրավեր է ստանում՝ նկարահանվելու «Հուսահատ տնտեսուհիները» հեռուստասերիալի 80-րդ դրվագում Գլեն Ուինգֆիլդ անվամբ Լինետ Սկավոյի խորթ հայրը դրվագում։
2008 և 2009 թվականներին Արթուր արքա կերպարով նկարահանվում է «Մանթի Փայֆեն» կատակերգական թատերախմբում։ 2010 թվականին Արչի Լիչ անվամբ նկարահանվեց «Լծակը» դրամայի 3-րդ եթերաշրջանի 3-րդ դրվագում, ինչպես նաև «Chuck» հեռուստասերիայի 4-րդ եթերաշրջանի երկրորդ դրվագում, որում խաղում էր բելգիացի չարագործի կերպարը ։ Չեմբերլենը նաև նկարահանվել է «Եղբայրներ և քույրեր» դրամայի մի քանի դրվագներում՝ մարմնավորելով Սաուլի հին ընկերոջ կերպարը և սիրային հետաքրքրությունները ։ Նկարահանվել է նաև 2011 թվականի «Մենք Հարտմաններն ենք» ֆիլմում։ 2012 թվականին Չեմբերլենը հայտնվեց Փասադենայի թատրոնի բեմում՝ մարմնավորելով բժիշկ Սլոփերի կերպարը «Ժառանգուհին» պիեսում ։
2017 թվականին Չեմբերլենը Բիլ Քենեդի անվամբ նկարահանվեց Twin Peaks: The Return-ում ։
Անձնական կյանք
Չեմբերլենը իր կարիերայի ընթացքում ազատ չի խոսացել իր համասեռամոլությունից՝ պաշտպանելու իր գաղտնիությունը և դերասանական կարողությունները ։ Նա այդ մասին խոսել է ֆրանսիական Nous Deux-ի կանացի ամսագրում 1989 թվականի դեկտեմբերին, բայց այն չհաստատեց մինչև 2003 թվականի իր ինքնակենսագրականում ։
1970-ականների սկզբին Չեմբերլենը սիրային կապի մեջ է լինում Ուելսի Էուրի հետ ։
1977 թվականին Չեմբերլենը երկարաժամկետ հարաբերություններ սկսեց իրենից 20 տարի փոքր դերասան Մարտին Ռաբեթի հետ ։ 1986 թվականին «Ալան Քուաթերմեյնը և ոսկու կորած քաղաքը» ֆիլմում Ռաբեթը խաղաց գլխավոր դերակատար Չեմբերլենի եղբոր դերը։ 1986 թվականից սկսած նրանք միասին ապրեցին Հավայի նահանգում ։ Զույգը բաժանվեց 2010 թվականին, և Չեմբերլենը տեղափոխվեց Լոս Անջելես ։ 2014 թվականի իր հարցազրույցներից մեկում Չեմբերլենը ասաց, որ թեև ինքն ու Ռաբեթը մտերիմ հարաբերություններ այլևս չունեն, բայց իրենք մնացել են մտերիմ ընկերներ ։
Մրցանակներ
1962 թվականին Չեմբերլենը որպես ամենահամագործակցող դերասան՝ արժանանում է «Ոսկե խնձոր» մրցանակի։ 1963 թվականին որպես լավագույն հեռուստաաստղ արժանանում է «Ոսկե գլոբուս» կինոմրցանակի, իսկ երեք տարի անընդմեջ՝ 1962-1964 թվականներին որպես ամենահայտնի տղամարդ դերասան արժանանում է «Կինոֆիլմ» մրցանակի։
Չեմբերլենը «Համլետ» ձայնագրության համար արժանանում է «Գրեմմի» մրցանակի։
1980 թվականին Չեմբերլենը որպես տարվա տղամարդ կինոաստղ արժանանում է «Ոսկե խնձոր» մրցանակի։ 1981 թվականին Shogun (1980) դրամայի որպես հեռուստասերիալի լավագույն դերասան անվանակարգում արժանանում է «Ոսկե գլոբուս» մրցանակի։ 1982 թվականին «Վերջին ալիքը» (1977) ֆիլմում որպես լավագույն դերասան Սիտջես-Կատալոնյան կինոփառատոնում արժանանում է «Կլավել դե Պլատա» մրցանակի։ 1984 թվականին նա արժանացել է «Ոսկե գլոբուս» մրցանակի լավագույն դերասան անվանակարգում՝ հանդես գալով հեռուստատեսության համար նկարահանված մինի սերիաներում կամ շարժանկարներում, ինչպիսին է՝ «Մամխիում երգող թռչունները» (1983) ֆիլմը։ 1985 թվականին Չեմբերլենը արժանացավ Aftonbladet հեռուստատեսային մրցանակի (Շվեդիա) լավագույն արտասահմանյան հեռուստահաղորդավար անվանակարգում։
2011 թվականի մարտի 12-ին Չեմբերլենը արժանացավ «Շտայգեր» մրցանակի (Գերմանիա)՝ արվեստի ոլորտում գրանցած ձեռքբերումների համար։
Սկավառակագրություն
From Richard Chamberlain Sings]]: UK #8
Արտաքին հղումներ
Կատեգորիա:Ամերիկացի տղամարդ կինոդերասաններ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Ամերիկացի երգիչներ Կատեգորիա:Ամերիկացի թատերական ռեժիսորներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Վիքիպեդիա:ԲՊՀ հոդվածներ 2023
Կադյա
Կադյա (Kadja), գյուղ Էստոնիայի Հարյումաա նահանգի Կիուե շրջանում։
2011 թվականի տվյալներով գյուղում բնակվում էր 10 մարդ։
Արտաքին հղումներ
Կատեգորիա:Էստոնիայի Հարյումաա նահանգի Կիուե շրջանի բնակավայրեր Կատեգորիա:Էստոնիայի գյուղեր
90 (թիվ)
90 (իննսուն), բնական թիվ է
Աննա Կարենինա
Նախապատմություն
1870 թվականի փետրվարի 24-ին Լև Տոլստոյի մոտ առաջացել է իր ժամանակակիցների անձնական կյանքին ու նրանց հարաբերություններին նվիրված վեպ գրելու գաղափարը, սակայն այդ մտադրության իրականացմանը նա ձեռնամուխ է եղել միայն 1873 թվականի փետրվարին ։ Վեպը հրատարակվել է առանձին մասերով, որոնցից առաջինը տպագրվել է 1875 թվականին «Русский вестник» ամսագրում։ Հետզհետե վեպը վերածվել է սոցիալական հիմնարար աշխատության, որն ունեցել է մեծ հաջողություն։ Ամսագրի խմբագիրը հրաժարվել է տպագրել վեպի էպիլոգը նրանում առկա քննադատության պատճառով, և վեպն ավարտվել է 1877 թվականի ապրիլի 5-ին (ապրիլի 17-ին)։
Այդպիսով, վեպը հրատարակվում է ամբողջությամբ։ Հաջորդ (ամբողջական) հրատարակությունը եղել է 1878 թվականին։
Եթե Լև Տոլստոյի «Պատերազմ և խաղաղություն» վեպն անվանում էր «գիրք անցյալի մասին», որում պատկերվում է գեղեցիկ ու վեհ «անեղծ աշխարհը», ապա «Աննա Կարենինա» ստեղծագործությունը նա կոչել է «վեպ ժամանակակից կյանքից»։ Ըստ Հեգելի խոսքերի՝ «ժամանակակից իմաստով վեպը ենթադրում է պրոզայիկ կարգավորված իրականություն», ապա Լև Տոլստոյը «Աննա Կարենինա» վեպում ներկայացնում է բարոյական միասնությունից զուրկ «մասնատված աշխարհ», որտեղ տիրում է բարի ու չարի քաոսը։
Ի տարբերություն «Պատերազմ և խաղաղություն» ստեղծագործության՝ «Աննա Կարենինա» վեպում ներկայացված չեն պատմական խոշոր իրադարձություններ, սակայն նրանում բարձրացվում ու անպատասխան են մնում թեմաներ, որ հարազատ են բոլորին։ Ֆեոդոր Դոստոևսկին Տոլստոյի նոր վեպում գտնում էր «մարդկային հոգու հոգեբանական մեծ մշակում» («огромную психологическую разработку души человеческой») ։ Այդ պատճառով էլ «կենդանի, ջերմագին ու ավարտուն վեպը» կլինի արդիական պատմական ցանկացած ժամանակաշրջանում։
Վեպը, որում արտացոլվում են «բոլորին մոտ» զգացմունքներ, դարձել է կենդանի հանդիմանություն ժամանակակիցներին, որոնց Նիկոլայ Լեսկովը ծաղրաբար կոչում էր «իսկական բարձրաշխարհին մարդիկ»։ «Այս վեպը խիստ, անկաշառ դատավոր է մեր կյանքի ողջ կառուցվածքի համար»,– գրել է Աֆանասի Ֆետը ։
Պատումի սկիզբ
Լև Տոլստոյը կարդացել է Ալեքսանդր Պուշկինի «Հյուրերը հավաքվել են ամառանոցում․․․» (Гости съезжались на дачу…) հատվածը և իր վեպն սկսել է հետևյալ նախադասությամբ․ «Հյուրերն օպերայից հետո հավաքվեցին երիտասարդ իշխանուհի Վրասկայայի մոտ» («Гости после оперы съезжались к молодой княгине Врасской»)։
Դա եղել է երիտասարդ իշխանուհի Բետսի Տվերսկայայի (նախնական տարբերակում՝ Միկի Վրասսկայա) մոտ հյուրընկալությունը ֆրանսիական թատրոնում օպերային ներկայացումից հետո։
Պուշկինի մոտ քննարկում են Վոլսկայային, իսկ Տոլստոյի մոտ հյուրասենյակում նախ հայտնվում են Կարենինները (նախնական տարբերակում՝ Ստավրովիչներ)։ Աննա Արկադևնան (նախնական տարբերակում՝ Տատյանա Սերգեևնա) առանձնանում է Վռոնսկու (նախնական տարբերակում՝ Բալաշև) հետ և չի բաժանվում նրանից մինչև հյուրերի հեռանալը։ Դրանից հետո նա այլևս չի հրավիրվում բարձրաշխարհիկ հասարակության պարահանդեսներին ու երեկոներին։ Ամուսինը, որ հեռացել էր կնոջից առաջ, արդեն գիտեր ամեն ինչ ։
Իսկ ինչպես մենք գրենք։ Պուշկինն անմիջապես անցնում է գործի։ Ուրիշը կսկսեր նկարագրել հյուրերին, սենյակները, իսկ նա միանգամից սկսում է գործողությունը։
Ամեն ինչ խառնվեց Օբլոնսկիների տանը։
Ապա ավելացնում է ևս մեկ տող․ Բոլոր երջանիկ ընտանիքները նման են իրար, յուրաքանչյուր դժբախտ ընտանիք դժբախտ է յուրովի։
Սյուժե
Պատումն սկսվում է Օբլոնսկիների ընտանեկան դրամայի տեսարանով։ Դարյա Ալեքսանդրովնան (Դոլլի) փակվել է սենյակում, երեխաները թողնված են առանց հսկողության։ Ստեպան Արկադևիչ Օբլոնսկին (Ստիվա) հույսը դրել է քրոջ վրա, որն անպայման պետք է հաշտեցնի իրենց, և որի ամուսնուն էր ինքը պարտական ատյանում իր զբաղեցրած պաշտոնի համար․ Ալեքսեյ Ալեքսանդրովիչ Կարենինն զբաղեցնում էր կարևորագույն պաշտոններից մեկը մինիստրությունում։
Երկաթուղային կայարանում Ստիվի Օբլոնսկին դիմավորում է քրոջը, իսկ կոմսուհի Վռանսկայային դիմավորում է վերջինիս որդին՝ երիտասարդ սպա Վռոնսկին։ Գնացքից իջնելիս Աննան տեսնում է Վռոնսկուն, նրանց հայացքները հանդիպում են։ Այդ պահին տեղի է ունենում դժբախտություն. պահակն ընկնում է գնացքի տակ ու մահանում։ Աննան այդ դեպքն ընդունում է որպես վատ նախանշան։ Աննան գնում է եղբոր տուն և կատարում իր առաքելությունը, որի համար եկել էր․ Դոլլին ու Ստեպան Արկադևիչը հաշտվում են։
Գեղեցկուհի Կիտի Շչերբացկայան երջանկությամբ սպասում է պարահանդեսում կոմս Վռոնսկու հետ հանդիպմանը։ Սակայն տեսնելով Աննայի ու Վռոնսկու վերաբերմունքը միմյանց նկատմամբ՝ Կիտին, որ նախօրեին մերժել էր Լևինին, ընկճվում է ու շուտով հիվանդանում։
Աննան վերադառնում է Պետերբուրգ, իսկ Վռոնսկին գնում է նրա հետևից։ Պետերբուրգում նա ստվերի պես հետևում է Աննային՝ փնտրելով հանդիպումներ։ Վռոնսկուն բոլորովին չի շփոթեցնում այն հանգամանքը, որ Աննան ամուսնացած է և ունի ութամյա որդի։ Բարձր հասարակությունն սկսում է քննարկել նրանց հարաբերությունները՝ անհամբերությամբ սպասելով սիրավեպի շարունակությանը։ Աննան շարունակում է երևալ հասարակության մեջ և գրեթե մեկ տարի հանդիպում է Վռոնսկու հետ իշխանուհի Տվերսկայայի տանը։ Նրանց հարաբերությունների մասին իմանում են բոլորը, այդ թվում նաև Աննայի ամուսինը։ Աննան Վռոնսկուն հայտնում է, որ երեխայի է սպասում։ Վռոնսկին խնդրում է բաժանվել ամուսնուց, իսկ ինքը պատրաստակամություն է հայտնում զոհել իր կարիերան։ Սակայն նրա մայրը, որ սկզբում համակրում էր Աննային, ընդհանրապես չի ընդունում դեպքերի նման ընթացքը։ Դստեր ծնունդից հետո Աննան քիչ է մնում մահանա հետծննդաբերական տենդի պատճառով։ Ալեքսեյ Կարենինը, որ որոշել էր բաժանվել Աննայից, տեսնելով հիվանդությունից տառապող կնոջը, անսպասելիորեն ներում է և՛ նրան, և՛ Վռոնսկուն։ Նա Աննային թույլ է տալիս մնալ իր տանը, սակայն վերջինս չի ընդունում նրա մեծահոգությունը և դստեր ու Վռոնսկու հետ մեկնում է Եվրոպա՝ որդուն թողնելով հոր մոտ։ Որոշ ժամանակ ճանապարհորդելուց հետո նրանք վերադառնում են Պետերբուրգ։ Աննան այլևս չի հրավիրվում հեղինակավոր տներում կազմակերպվող երեկոներին, և ոչ ոք չի այցելում նրան, բացի իր երկու ընկերուհիներից։ Միևնույն ժամանակ Վռոնսկուն ամենուր ուրախությամբ են դիմավորում։ Այդ իրավիճակն էլ ավելի է ազդում Աննայի նյարդային համակարգի վրա։ Սերյոժայի ծննդյան օրը նա վաղ առավոտյան գաղտնի այցելում է որդուն, սակայն փախչում է, երբ Կարենինը մտնում է սենյակ։
Աննայի ու Վռոնսկու հարաբերությունները ճեղք են տալիս, և նրանք սկսում են ավելի ու ավելի հեռանալ միմյանցից։ Աննա պնդում է, որ նրանք գնան իտալական օպերայի ներկայացմանը, սակայն թատրոնումբոլորը նրան են մատնացույց անում։ Հասկանալով, որ Պետերբուրգում իրենք այլևս անելիք չունեն, Աննա ու Վռոնսկին տեղափոխվում են ապրելու կալվածքում։ Վռոնսկին փորձում է նորություններ ներդնել գյուղատնտեսական աշխատանքներում և զբաղվել բարեգործությամբ․ նա կալվածքում կառուցում է նոր հիվանդանոց, իսկ Աննան փորձում է ամեն ինչով օգնել նրան։